**Naziv i adresa ustanove**

**Program obrazovanja**

**za stjecanje mikrokvalifikacije**

**izrada i provedba projekata financiranih iz EU fondova**

**Mjesto, datum**

1. **OPĆI DIO**

|  |  |  |  |  |
| --- | --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | | |
| **Sektor** | Ekonomija i trgovina | | | |
| **Naziv programa** | Program obrazovanja za stjecanje mikrokvalifikacije izrada i provedba projekata financiranih iz EU fondova | | | |
| **Vrsta programa** | osposobljavanje | | | |
| **Predlagatelj** | **Naziv ustanove** | |  | |
| **Adresa** | |  | |
| **Razina kvalifikacije/skupa/ova ishoda učenja prema HKO-u** | SIU 1: Osnove EU fondova (razina 4)  SIU 2: Upravljanje projektnim ciklusom (razina 4)  SIU 3: Planiranje projekta i priprema projektne prijave (razina 4)  SIU 4: Provedba projekata financiranih iz fondova Europske unije (razina 4) | | | |
| **Obujam u bodovima (CSVET)** | **5 CSVET**  SIU 1: Osnove EU fondova (1 CSVET)  SIU 2: Upravljanje projektnim ciklusom (2 CSVET)  SIU 3: Planiranje projekta i priprema projektne prijave (1 CSVET)  SIU 4: Provedba projekata financiranih iz fondova Europske unije (1 CSVET) | | | |
| **Dokumenti na temelju kojih je izrađen program obrazovanja za stjecanje mikrokvalifikacije** | | | | |
| **Popis standarda zanimanja/skupova kompetencija** | **Popis standarda kvalifikacija/skupova ishoda učenja** | | | **Sektorski kurikulum** |
| **SZ Asistent za upravljanje projektima / Asistentica za upravljanje projektima**  <https://hko.srce.hr/registar/standard-zanimanja/detalji/41>  **SKOMP:** Planiranje, priprema i provedba projektnih aktivnosti <https://hko.srce.hr/registar/skup-kompetencija/detalji/355>  **SKOMP:** Financijsko administriranje i evidentiranje ljudskih resursa u projektnim aktivnostima  <https://hko.srce.hr/registar/skup-kompetencija/detalji/359>  **SKOMP:** Primjena informacijsko-komunikacijskih rješenja u administraciji, komunikaciji te realizaciji promidžbe i vidljivosti projektnih aktivnosti  <https://hko.srce.hr/registar/skup-kompetencija/detalji/360>  **SKOMP:** Prikupljanje i obrada  podataka i izvještavanje o projektnim aktivnostima  <https://hko.srce.hr/registar/skup-kompetencija/detalji/361> | **SIU 1**: Osnove EU fondova  <https://hko.srce.hr/registar/skup-ishoda-ucenja/detalji/12535>  **SIU 2**: Upravljanje projektnim ciklusom  <https://hko.srce.hr/registar/skup-ishoda-ucenja/detalji/16018>  **SIU 3**: Planiranje projekta i priprema projektne prijave  <https://hko.srce.hr/registar/skup-ishoda-ucenja/detalji/2754>  **SIU 4**: Provedba projekata financiranih iz fondova Europske unije  <https://hko.srce.hr/registar/skup-ishoda-ucenja/detalji/2756> | | | / |
| **Uvjeti za upis u program** | | * Cjelovita kvalifikacija najmanje razine 4.1 HKO. | | |
| **Uvjeti stjecanja programa (završetka programa)** | | * Stečenih 5 CSVET bodova. * Uspješna završna provjera stečenih znanja (usmenim i/ili pisanim provjerama) i vještina polaznika u pripremi projekta i projektne dokumentacije u skladu s natječajima za dodjelu sredstava za financiranje projekta kao i njegovoj provedbi.   O završnoj provjeri vodi se zapisnik i provodi ju tročlano povjerenstvo.  Svakom polazniku nakon uspješno provedene završne provjere izdaje se Uvjerenje o osposobljavanju za stjecanje mikrokvalifikacije izrada i provedba projekata financiranih iz EU fondova. | | |
| **Trajanje i načini izvođenja nastave** | | Program obrazovanja za stjecanje mikrokvalifikacije izrada i provedba projekata financiranih iz EU fondova provodi se redovitom nastavom u trajanju od 125 sati, uz mogućnost izvođenja cijelog programa, u *online* okruženju, u stvarnom vremenu.  Ishodi učenja ostvaruju se dijelom vođenim procesom učenja i poučavanja u ustanovi u trajanju od 40 sati, dijelom učenjem temeljenom na radu u trajanju od 55 sati, a dijelom samostalnim aktivnostima, u trajanju od 30 sati.  Učenje temeljeno na radu obuhvaća rješavanje problemskih situacija i izvršenje konkretnih radnih zadaća u simuliranim uvjetima te uz korištenje računalnih alata.  Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu te stvaranje budućih kvalitetnih poslovnih odnosa.  Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. | | |
| **Horizontalna prohodnost** | |  | | |
| **Vertikalna prohodnost** | |  | | |
| **Materijalni uvjeti i okruženje za učenje koji su potrebni za izvedbu programa** | | SIU 1: Osnove EU fondova  <https://hko.srce.hr/registar/skup-ishoda-ucenja/detalji/12535>  SIU 2: Upravljanje projektnim ciklusom  <https://hko.srce.hr/registar/skup-ishoda-ucenja/detalji/16018>  SIU 3: Planiranje projekta i priprema projektne prijave  <https://hko.srce.hr/registar/skup-ishoda-ucenja/detalji/2754>  SIU 4: Provedba projekata financiranih iz fondova Europske unije  <https://hko.srce.hr/registar/skup-ishoda-ucenja/detalji/2756>  Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.  Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.  Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.  Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.  Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih Jedinstveni popis zdravstvenih zahtjeva potrebnih za upis u strukovne kurikule u I. razred srednje škole, pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.  Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. | | |
| **Kompetencije koje se programom stječu** | | | | |
| 1. Razumjeti strukturu i osnovne dijelove projektne prijave i ugovora o dodjeli bespovratnih sredstava 2. Sudjelovati u izradi projektnog prijedloga u suradnji s projektnim timom 3. Organizirati planirane marketinške/projektne aktivnosti u svojem području/djelokrugu rada 4. Sudjelovati u planiranju i provedbi projektnih aktivnosti u narednom periodu/izvještajnom razdoblju 5. Kategorizirati projektne troškove i odrediti njihovu prihvatljivost/neprihvatljivost za potrebe izvještavanja 6. Koristiti digitalna rješenja u komunikaciji s projektnim timom, projektnim partnerima i drugim dionicima projekta 7. Prikupljati relevantne podatke od partnera, članova projektnog tima, sudionika/pripadnika ciljnih skupina i dionika projekta za potrebe interne evaluacije projekta i za potrebe izvještavanja 8. sudjelovati u izradi izvješća o postignutim mjerljivim ishodima projekta i ostvarenosti projektnih ciljeva 9. sudjelovati u praćenju troškova i osiguravanju likvidnosti u svim fazama projekta | | | | |
| **Preporučeni načini praćenja kvalitete i uspješnosti izvedbe programa** | | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se anonimno anketiranje polaznika o zadovoljstvom pojedinog nastavnika te programom općenito * provodi se analiza upisanih i završenih polaznika te analiza uspjeha polaznika * Na godišnjoj razini izrađuju se izvještaji o zadovoljstvu polaznika te statistička tablica učinkovitosti koja objedinjuje informacije o broju upisanih i završenih polaznika programa.   Na temelju rezultata anketa dobiva se pregled uspješnosti izvedbe programa te postignuća polaznika, kao i procjena kvalitete nastavničkog rada ustanove.  Vrednovanjem polaznika analiziraju se uspjeh i ostvarenost ishoda učenja, a ono se provodi usmenim i pisanim provjerama znanja te provjerom praktičnih zadataka, a temeljem unaprijed određenih kriterija vrednovanja postignuća. | | |
| **Datum revizije programa** | |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | PRIPREMA PROJEKATA FINANCIRANIH IZ FONDOVA EUROPSKE UNIJE | Osnove EU fondova | 4 | 1 | 12 | 7 | 6 | 25 |
| Upravljanje projektnim ciklusom | 4 | 2 | 16 | 19 | 15 | 50 |
| Planiranje projekta i priprema projektne prijave | 4 | 1 | 6 | 17 | 2 | 25 |
| **2.** | PROVEDBA PROJEKATA FINANCIRANIH IZ FONDOVA EUROPSKE UNIJE | Provedba projekata financiranih iz fondova Europske unije | 4 | 1 | 6 | 12 | 7 | 25 |
| **Ukupno:** | | | | **5** | **40** | **55** | **30** | **125** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **PRIPREMA PROJEKATA FINANCIRANIH IZ FONDOVA EUROPSKE UNIJE** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/12535>  <https://hko.srce.hr/registar/skup-ishoda-ucenja/detalji/16018>  <https://hko.srce.hr/registar/skup-ishoda-ucenja/detalji/2754>  **Kadrovski uvjeti:**  Vođeni proces učenja i poučavanja – najmanje razina 6. st ili 6. sv HKO-a odgovarajućeg profila  Učenje temeljeno na radu – najmanje razina 4.2 HKO-a s minimalnim iskustvom rada na projektima 5 godina. | | |
| **Obujam modula (CSVET)** | **4 CSVET**  SIU: Osnove EU fondova (1 CSVET)  SIU: Upravljanje projektnim ciklusom (2 CSVET)  SIU: Planiranje projekta i priprema projektne prijave (1 CSVET) | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 34 sata (34 %) | 43 sata (43 %) | 23 sata (23 %) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je polaznicima omogućiti stjecanje znanja i vještina potrebnih za sudjelovanje u pripremi projekta u skladu s natječajima za dodjelu sredstava za financiranje projekta. Polaznici će moći razlikovati vrste EU fondova i programa Europske unije te identificirati nadležne institucije u Republici Hrvatskoj u cilju pronalaženja optimalnih izvora financiranja projekta. Polaznici će također moći definirati faze projektnog ciklusa, formirati i organizirati projektni tim, pripremiti proračun projekta i vremenski plan provedbe projekta te izraditi plan upravljanja rizicima. | | |
| **Ključni pojmovi** | *Europska unija, institucije i tijela Europske unije, Europske fondovi, dionici u projektnim aktivnostima, faze projekta, projektni zadaci, proračun projekta, gantogram, upravljanje rizicima* | | |
| **Oblici učenja temeljenog na radu** | Učenje temeljeno na radu provodi se kroz rad na stvarnim primjerima projekata koje polaznici analiziraju, vrednuju te na temelju postavljenih elemenata osmišljavaju vlastita rješenja. Na taj način simuliraju stvarne uvjete u pripremi i provedbi projekata. Polaznici samostalno rješavaju projektne i problemske zadatke koji prate provedbu svih projektnih aktivnosti po fazama.  U nastavnom procesu primjenjuju se aktivne strategije i metode učenja (stvaralačko učenje, suradničko učenje, rješavanje problema, projektna nastava, simulacija, praktični rad/vježbe, i sl.).  Nastavnik polaznicima prezentira realnu projektnu situaciju (problem, temu, projekt), a polaznici, koristeći prethodno stečena znanja i vještine, otkrivaju načine rješavanja problema i nude vlastito rješenje.  Prilikom rješavanja zadataka, polaznici koriste računala s različitim programima za obradu teksta, tablica, prezentacija, ali računalne alate koriste i u fazi pregledavanja dostupnih natječaja na mrežnim stranicama te u radu s informacijskim sustavom e-fondovi.  Učenjem na ranom mjestu polaznik se postupno uvodi u svijet rada. Omogućuje mu se sudjelovanje u radnom procesu sve dok ne stekne potpune kompetencije propisane programom.  Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. | | |
| **Literatura i specifična nastavna sredstva potrebna za realizaciju modula** | **Preporučena literatura:**   1. Bošnjak, N. (2018). EU fondovi i projektni ciklus za apsolutne početnike Geologika Regulus j.d.o.o.. Zagreb 2. Maletić, I., Kosor, K., Japunčić, T., Žagar, D., Čakanić, T. (2020). VODIČ KROZ PROGRAME I FONDOVE EU-A 2021. – 2027. Mogućnosti financiranja projekata u Hrvatskoj. Knjižara UM. Zagreb 3. Maletić, I., Kosor, K., Copić, M., Ivanković Knežević, K., Zrinušić, N., Bešlić, B., Bukovac, S., Kulakowski, N., Karačić, M., Rajaković, M., Tufekčić, M., Petričko, I. i Valić, S. (2016). EU PROJEKTI – Od ideje do realizacije. Centar za razvoj javnog i neprofitnog sektora TIM4PIN. Zagreb 4. Vela, A. (2015). Menadžment ESI fondova 2014.-2020., Priručnik o pripremi i provedbi projekta koja se financiraju iz Europskih strukturnih i investicijskih fondova u financijskoj perspektivi od 2014.-2020. Školska knjiga. Zagreb 5. Krpan, Lj. (2021). Upravljanje i vrednovanje projekata. Centar za digitalno nakladništvo, Sveučilište Sjever. Koprivnica 6. Maletić, I., Kosor, K., Ivanković Knežević, K. et al., (2018). Moj EU projekt: priručnik za pripremu i provedbu EU projekata. Centar za razvoj javnog i neprofitnog sektora TIM4PIN. Zagreb 7. Zakon o sustavu provedbe programa Europske unije i sustavu provedbe projekata financiranih iz sredstava zajmova i darovnica iz ostalih inozemnih izvora NN 58/06   <https://www.zakon.hr/z/1847/Zakon-o-sustavu-provedbe-programa-Europske-unije-i-sustavu-provedbe-projekata-financiranih-iz-sredstava-zajmova-i-darovnica-iz-ostalih-inozemnih-izvora>   1. Zakon o institucionalnom okviru za korištenje fondova Europske unije u Republici Hrvatskoj   <https://narodne-novine.nn.hr/clanci/sluzbeni/2021_10_116_1985.html>   1. Ministarstvo regionalnoga razvoja i fondova Europske unije - <https://razvoj.gov.hr/> 2. Europski strukturni i investicijski fondovi - <https://strukturnifondovi.hr/> 3. Fondovi EU - <https://fondovieu.gov.hr/> 4. Zaštita na radu (2012). Opasnosti kod rada na računalu i pravilne vježbe. Zagreb, dostupno na: <https://zastitanaradu.com.hr/novosti/Opasnosti-kod-rada-na-racunalu-i-pravilne-vjezbe-17> | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Osnove EU fondova, 1 CSVET** |
| **Ishodi učenja** | | |
| 1. Povezati osnovne institucije i tijela Europske unije te njihovu ulogu i ovlasti | | |
| 1. Razlikovati vrste EU fondova i programa Europske unije u cilju pronalaženja natječaja i optimalnog izvora financiranja projekta | | |
| 1. Identificirati nadležne institucije u Republici Hrvatskoj za raspisivanje i objavu natječaja poticanja razvojnih i socijalnih projekata | | |
| 1. Protumačiti sustav upravljanja EU fondovima u Republici Hrvatskoj | | |
| 1. Analizirati ulogu fondova Europske unije u gospodarskom razvoju Europske unije i Republike Hrvatske | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustavi u ovom skupu ishoda učenja je istraživačka nastava.  Tijekom vođenog procesa učenja i poučavanja, nastavnik iznosi ključne pojmove o Europskoj uniji, institucijama Europske unije i tijelima Europske unije. Nakon dobivenih informacija o ključnim pojmovima polaznik samostalno istražuje značaj i ulogu institucija Europske unije te mogućnost djelovanja pojedinih tijela Europske unije. Nastavnik u komunikaciji s polaznicima navodi osnovne karakteristike strukturnih i investicijskih fondova Europske unije, programa Europske unije u cilju pronalaženja natječaja i optimalnog izvora financiranja projekta. Nakon toga, polaznik istražuje natječaje poticanja razvojnih i socijalnih projekata i mogućnosti sudjelovanja u različitim projektima. Polaznik analizira pravni i institucionalni okvir u provedbi projekta te moguća načela upravljanja projektima. Na samom kraju polaznik samostalno izrađuje esej koristeći sva stečena teorijska znanja o važnosti EU fondova i programa za Republiku Hrvatsku u cilju pronalaženja izvora financiranja projekta putem različitih EU fondova na temelju objavljenih natječaja kako bi ostvario planirane ishode učenja.  Nastavnik demonstrira primjenu temeljnih ergonomskih načela prilikom razmještaja uredske opreme i oblikovanja radnog mjesta u učionici ustanove. Demonstrira pravilan način sjedenja na radnom mjestu i vježbe rasterećenja pri radu s računalom. Tijekom provedbe svih aktivnosti u kojima rade na računalu polaznici primjenjuju ergonomska načela, prilagođavaju utjecaje iz radne okoline ergonomskim načelima te primjenjuju vježbe rasterećenja pri radu s računalom.  Nastavnik tijek vođenog procesa učenja i poučavanja kao i učenja temeljenog na radu, daje polazniku povratnu informaciju o uspješnosti rješavanja.  Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. | | |
| **Nastavne cjeline/teme** | Institucije i tijela Europske unije  Fondovi i programi EU i njihova namjena  Sustav upravljanja EU fondovima u Republici Hrvatskoj  Vrste projekta koji se financiraju sredstvima iz fondova EU  Pravni okvir za provedbu EU projekata  Ergonomska načela u uredskom poslovanju | |
| **Načini i primjer vrjednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  Primjeri vrednovanja:  **Situacijski scenarij poučavanja**  **Europska unija i fondovi**  Sofija radi u trgovačkom društvu za pružanje usluga iz područja različitih komunalnih djelatnosti kao stručna suradnica za pripremu i provedbu projekata. Zaposlene pripravnike informira o izvorima financiranja projekata putem različitih EU fondova i programa EU te mogućnostima sudjelovanja. Potrebno je istražiti mrežne stranice vezane za sadržaje o Europskoj uniji i fondovima Europske unije. Istražuju se osnovne institucije i tijela Europske unije (6 najvažnijih), objašnjava njihov djelokrug i nadležnosti, članstvo te razliku djelokruga zakonodavnih, izvršnih i sudbenih tijela Europske unije te vrhovne monetarne institucije.  Nakon toga potrebno je objasniti fondove Europske unije, bespovratna sredstva i pretpostavke za korištenje EU fondova, tumačiti temeljnu razliku između strukturnih i investicijskih fondova (ESIF) i programa Europske unije te objašnjavati ulogu posredničkih tijela razine 1. i 2., identificirati nadležne institucije i sustav upravljanja EU fondovima u Republici Hrvatskoj za poticanje razvojnih i socijalnih projekata. Naposljetku se analizira uloga fondova Europske unije u gospodarskom razvoju Europske unije i Republike Hrvatske.  **Vrednovanje:** Pomoću unaprijed definiranih kriterija za elemente vrednovanja (institucije i tijela Europske unije, vrste EU fondova i programa EU, nadležne institucije u Republici Hrvatskoj, sustav upravljanja EU fondovima u Republici Hrvatskoj, uloga EU fondova u gospodarskom razvoju) vrednuje se izrađeni esej. | | |
| **Prilagodba iskustava učenja za polaznike/osobe s invaliditetom** | | |
|  | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Upravljanje projektnim ciklusom, 2 CSVET** |
| **Ishodi učenja** | | |
| 1. Komentirati karakteristike projekta | | |
| 1. Analizirati faze projektnog ciklusa | | |
| 1. Povezati aktivnosti s odgovarajućom fazom projektnog ciklusa | | |
| 1. Sastaviti izvješće o sadržaju projektnog ciklusa | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustavi u ovom skupu ishoda učenja je istraživačka nastava.  Tijekom vođenog procesa učenja i poučavanja nastavnik iznosi razlike između programa i projekta. Nakon toga, polaznik samostalno istražuje osnovne karakteristike temelju dobivenog projektnog prijedloga u skladu sa smjernicama natječaja. U dijelu vođenog procesa učenja i poučavanja objašnjavaju se faze projektnog ciklusa (programiranje, identifikacija, formulacija, financiranje, provedba, evaluacija) a kroz učenje temeljeno na radu polaznik analizira sadržaj i karakteristike pojedine faze projektnog ciklusa te rješava zadatak u kojem na temelju dobivene projektne dokumentacije projekta predviđa radnje po fazama projektnog ciklusa i povezuje aktivnosti koje se provode u različitim fazama projektnog ciklusa.  Nastavnik tijek vođenog procesa učenja i poučavanja kao i učenja temeljenog na radu, daje polazniku povratnu informaciju o uspješnosti rješavanja.  Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji.  Na samom kraju, polaznik na konkretnom primjeru projekta, koristeći sva prethodno stečena teorijska znanja, identificira pojedine faze projektnog ciklusa i njihove karakteristike te, sukladno fazama, predlaže raspored projektnih aktivnosti. | | |
| **Nastavne cjeline/teme** | Obilježja programa i projekta  Metodologije vođenja projekta  Faze programskog i/ili projektnog ciklusa  Elementi i karakteristike faza programskog i/ili projektnog ciklusa | |
| **Načini i primjer vrjednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  Primjeri vrednovanja:  **Situacijski scenarij poučavanja**  **Istraživanjem do uspjeha**  Stručna suradnica za pripremu i provedbu projekata u trgovačkom društvu za pružanje usluga iz područja različitih komunalnih djelatnosti zaprimila je novu projektnu dokumentaciju.  Na temelju proučene dokumentacije komentirat će karakteristike konkretnog projekta. Zatim će analizirati sadržaj i karakteristike svake faze projektnog ciklusa navedenog projekta te navesti potrebne aktivnosti u svakoj fazi pripreme i provedbe konkretnog projekta. Naposljetku će sastaviti izvješće o sadržaju svake faze projektnog ciklusa.  **Vrednovanje:** Pomoću unaprijed definiranih kriterija za elemente vrednovanja (identifikacija osnovnih karakteristika projekta, faze projektnog ciklusa, radnje po fazama projektnog ciklusa) vrednuje se izrađeni zadatak. | | |
| **Prilagodba iskustava učenja za polaznike/osobe s invaliditetom** | | |
|  | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Planiranje projekta i priprema projektne prijave, 1 CSVET** |
| **Ishodi učenja** | | |
| 1. Podijeliti projektne aktivnosti na zadatke | | |
| 1. Objasniti utjecaj projektnih aktivnosti na probleme i potrebe ciljnih skupina | | |
| 1. Identificirati resurse potrebne za realizaciju aktivnosti | | |
| 1. Formirati projektni tim s procjenom radnog opterećenja | | |
| 1. Izraditi proračun projekta s odgovarajućim kategorijama troškova | | |
| 1. Kreirati vremenski plan provedbe projekta pomoću Ganttovog dijagrama | | |
| 1. Izraditi plan upravljanja projektnim rizicima | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu.  Nastavnik kroz vođeni proces učenja i poučavanja predstavlja nove pojmove, odnosno nastavne teme povezane s ovim skupom ishoda učenja, koje detaljno objašnjava polaznicima. Potom, polaznici kroz praktične primjere konkretne projekte dokumentacije i zadane problemske zadatke istražuju najbolje rješenje za projekt. Uz podršku nastavnika, polaznici samostalno ili u manjim grupama dijele projektne aktivnosti na manje zadatke za koje određuju odgovornu osobu – člana projektnog tima. Svaki član projektnog tima treba imati definirane zadatke i obveze te određeno radno opterećenje sukladno projektnoj dokumentaciji.  Polaznici pri analiziranju projektnih aktivnosti trebaju ponuditi i troškovnik pojedinih aktivnosti te na osnovu kompletnih aktivnosti izraditi i proračun projekta u kojem su izraženi prihvatljivi i neprihvatljivi troškovi. Kada su polaznici definirali sve projektne zadatke, trebaju izraditi Ganttov dijagram u kojem će prikazati plan provedbe pojedinih zadataka.  Na kraju, polaznici analiziraju projekt sukladno potencijalnim projektnim rizicima te izrađuju plan upravljanja rizicima.  Nastavnik tijek vođenog procesa učenja i poučavanja kao i učenja temeljenog na radu, daje polazniku povratnu informaciju o uspješnosti rješavanja.  Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. | | |
| **Nastavne cjeline/teme** | Projektne aktivnosti  Projektni tim – karakteristike i uloga  Proračun projekta  Plan provedbe projekta  Upravljanje rizicima | |
| **Načini i primjer vrjednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  Primjeri vrednovanja:  **Zadatak**  Polazniku se dodjeljuje projektna dokumentacija stvarnog projekta koja uključuje sve projekte aktivnosti koje polaznik treba podijeliti u radne zadatke pojedinih članova tima.  Potrebno je formirati projektni tim, definirati zadatke te proračun projekta s odgovarajućim kategorijama troškova. Za navedeni projekt, izradite gantogram u kojem prikazujete vremenski plan provedbe pojedinih zadataka.  **Vrednovanje:** Pomoću unaprijed definiranih kriterija za elemente vrednovanja (identifikacija projektnih zadataka, definiranje članova projektnog tima, vremenski plan provedbe projekta) vrednuje se izrađeni zadatak. | | |
| **Prilagodba iskustava učenja za polaznike/osobe s invaliditetom** | | |
|  | | |

|  |  |  |  |
| --- | --- | --- | --- |
| **NAZIV MODULA** | **PROVEDBA PROJEKATA FINANCIRANIH IZ FONDOVA EUROPSKE UNIJE** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/2756>  Kadrovski uvjeti:  Vođeni proces učenja i poučavanja – najmanje razina 6. st ili 6. sv HKO-a odgovarajućeg profila  Učenje temeljeno na radu – najmanje razina 4.2 HKO-a s minimalnim iskustvom rada na projektima 5 godina. | | |
| **Obujam modula (CSVET)** | **1 CSVET**  SIU: Provedba projekata financiranih iz fondova Europske unije (1 CSVET) | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 6 sati (24 %) | 12 sati (48 %) | 7 sati (28 %) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je ovladati provedbom projekata financiranih iz EU fondova te kroz nastavu, a poglavito učenje temeljeno na radu, steći znanja i vještine potrebne za provođenje projekata financiranih iz EU fondova. Polaznici će moći na temelju odredbi Ugovora o dodjeli bespovratnih sredstava planirati provedbu projektnih aktivnosti, osmisliti sustav dokumentiranja, izrađivati potrebne izvještaje i voditi evidenciju o financijskom dijelu projekta. Polaznici će se također upoznati sa Zakonom o javnoj nabavi te razlikovati pravila javnih nabava u sklopu projekata sukladno odredbama navedenog zakona. | | |
| **Ključni pojmovi** | *projekt, provedba, ugovor o dodjeli bespovratnih sredstava, narativni izvještaj, financijski izvještaj, financijski ispravci, javna nabava* | | |
| **Oblici učenja temeljenog na radu** | Učenje temeljeno na radu provodi se kroz rad na stvarnim primjerima projekata koje polaznici analiziraju, vrednuju te na temelju postavljenih elemenata osmišljavaju vlastita rješenja te na taj način simuliraju stvarne uvjete u pripremi i provedbi projekata. Polaznici samostalno rješavaju projektne i problemske zadatke koji prate provedbu svih projektnih aktivnosti po fazama.  Nastavnik polaznicima prezentira realnu projektnu situaciju (problem, temu, projekt), a polaznici, koristeći prethodno stečena znanja i vještine, pronalaze rješavanja problema i nude vlastito rješenje.  Prilikom rješavanja zadataka, polaznici koriste računala s različitim programima za obradu teksta, tablica, prezentacija, ali računalne alate koriste i u fazi pregledavanja dostupnih natječaja na mrežnim stranicama te u radu s informacijskim sustavom e-fondovi.  Učenjem na ranom mjestu polaznik se postupno uvodi u svijet rada. Omogućuje mu se sudjelovanje u radnom procesu sve dok ne stekne potpune kompetencije propisane programom.  Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. | | |
| **Literatura i specifična nastavna sredstva potrebna za realizaciju modula** | **Preporučena literatura:**   1. Bošnjak, N. (2018). EU fondovi i projektni ciklus za apsolutne početnike Geologika Regulus j.d.o.o.. Zagreb 2. Maletić, I., Kosor, K., Japunčić, T., Žagar, D., Čakanić, T. (2020). VODIČ KROZ PROGRAME I FONDOVE EU-A 2021. – 2027. Mogućnosti financiranja projekata u Hrvatskoj. Knjižara UM. Zagreb 3. Maletić, I., Kosor, K., Copić, M., Ivanković Knežević, K., Zrinušić, N., Bešlić, B., Bukovac, S., Kulakowski, N., Karačić, M., Rajaković, M., Tufekčić, M., Petričko, I. i Valić, S. (2016). EU PROJEKTI – Od ideje do realizacije. Centar za razvoj javnog i neprofitnog sektora TIM4PIN. Zagreb 4. Vela, A. (2015). Menadžment ESI fondova 2014.-2020., Priručnik o pripremi i provedbi projekta koja se financiraju iz Europskih strukturnih i investicijskih fondova u financijskoj perspektivi od 2014.-2020. Školska knjiga. Zagreb 5. Krpan, Lj. (2021). Upravljanje i vrednovanje projekata. Centar za digitalno nakladništvo, Sveučilište Sjever. Koprivnica 6. Maletić, I., Kosor, K., Ivanković Knežević, K. et al., (2018). Moj EU projekt: priručnik za pripremu i provedbu EU projekata. Centar za razvoj javnog i neprofitnog sektora TIM4PIN. Zagreb 7. Zakon o sustavu provedbe programa Europske unije i sustavu provedbe projekata financiranih iz sredstava zajmova i darovnica iz ostalih inozemnih izvora NN 58/06   <https://www.zakon.hr/z/1847/Zakon-o-sustavu-provedbe-programa-Europske-unije-i-sustavu-provedbe-projekata-financiranih-iz-sredstava-zajmova-i-darovnica-iz-ostalih-inozemnih-izvora>   1. Zakon o institucionalnom okviru za korištenje fondova Europske unije u Republici Hrvatskoj   <https://narodne-novine.nn.hr/clanci/sluzbeni/2021_10_116_1985.html>   1. Zakon o javnoj nabavi NN 120/16, 114/22   <https://www.zakon.hr/z/223/Zakon-o-javnoj-nabavi>   1. Ministarstvo regionalnoga razvoja i fondova Europske unije - <https://razvoj.gov.hr/> 2. Europski strukturni i investicijski fondovi - <https://strukturnifondovi.hr/> 3. Fondovi EU - <https://fondovieu.gov.hr/> | | |

|  |  |  |
| --- | --- | --- |
| **Skup ishoda učenja iz SK-a:** | | **Provedba projekata financiranih iz fondova Europske unije** |
| **Ishodi učenja** | | |
| 1. Razlikovati uloge tijela u sustavu praćenja i upravljanja korištenja EU fondova | | |
| 1. Primijeniti odredbe Ugovora o dodjeli bespovratnih sredstava na realne situacije iz provedbe projekata | | |
| 1. Razlikovati vrste izmjena ugovora o dodjeli bespovratnih sredstava | | |
| 1. Osmisliti sustav dokumentiranja projektnih isporuka i troškova | | |
| 1. Izraditi opisni i financijski dio izvještaja o statusu napretka projekta | | |
| 1. Razlikovati pravila javne nabave prema obveznicima Zakona o javnoj nabavi | | |
| 1. Primijeniti pravila financijskih ispravaka na primjerima najčešćih pogrešaka u provedbi projekata | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu.  Polaznici će prema stečenim znanjima i vještinama na temelju stvarnog projekta primijeniti odredbe ugovora o dodjeli bespovratnih sredstava te odrediti korake provedbe projekta s pripadajućim zadacima: vođenje propisane dokumentacije, termini, provedbe pojedinih aktivnosti, troškovnik i drugo. Nakon simulacije provedbe projekta, polaznici će sukladno provedenim aktivnostima u projektu pripremiti financijske i narativne izvještaje o statusu napretka projekta, razini postignuća projektnih ciljeva i pokazatelj, a predavač daje povratnu informaciju.  Prilikom predstavljanja financijskih izvještaja, nastavnik/mentor će polaznike upozoriti na česte greške koje se javljaju prilikom provedbe projekata i ukazati na mogućnosti izbjegavanja grešaka.  Nastavnik će vođenim procesom učenja i poučavanja predstaviti odredbe Zakona o javnoj nabavi te prezentirati pravila javne nabave.  Nastavnik tijek vođenog procesa učenja i poučavanja kao i učenja temeljenog na radu, daje polazniku povratnu informaciju o uspješnosti rješavanja.  Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. | | |
| **Nastavne cjeline/teme** | Praćenje i upravljanje korištenjem EU fondova  Ugovor o dodjeli bespovratnih sredstava  Projektni izvještaji  Javna nabava  Pogreške u provedbi projekata | |
| **Načini i primjer vrjednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  Primjeri vrednovanja:  **Zadatak**  Izradite narativni i financijski izvještaj za aktivnosti navedene u primjeru projekta. Izvještaj treba obuhvaćati opis provedenih aktivnosti, osvrt provedenih aktivnosti u odnosu na akcijski plan, prikaz utrošenih sredstava po proračunskim stavkama, plan provedbe aktivnosti u narednom izvještajnom razdoblju te općenitu evaluaciju uspješnosti provedbe. Na temelju izvještaja za različite aktivnosti izradite i završno izvješće koje objedinjuje izvještaje iz prethodnih faza te evaluirajte uspješno proveden projekt u skladu s ciljevima i pokazateljima projekta navedenih u ugovoru o dodjeli bespovratnih sredstava.  **Vrednovanje**: Pomoću unaprijed definiranih kriterija za elemente vrednovanja (izrada periodičnih izvještaja, izrada završnog izvještaja, preporuke za poboljšanje) vrednuje se izrađeni zadatak. | | |
| **Prilagodba iskustava učenja za polaznike/osobe s invaliditetom** | | |
|  | | |

|  |
| --- |
| **\*Napomena:**  *Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |